జైపూర్ : రాజస్థాన్ రాష్ట్రంలో కాంగ్రెస్ పార్టీ అధికారంలోకి వచ్చే వరకూ తాను రాజస్థానీ తలపాగా ధరించనని ఆ రాష్ట్ర కాంగ్రెస్ కమిటీ అధ్యక్షుడు సచిన్ పైలెట్ శపథం చేశారు. 2018 వ సంవత్సరంలో అసెంబ్లీ ఎన్నికలు జరగనున్న నేపథ్యంలో కిసాన్ న్యాయ పాదయాత్ర కార్యక్రమంలో సచిన్ పైలెట్ మాట్లాడారు. 2014 లోక్ సభ ఎన్నికల్లో కాంగ్రెస్ పార్టీ ఒక్క స్థానం కూడా విజయం సాధించక పోవడం పట్ల ఆవేదన చెందిన సచిన్ పైలెట్ ఈ శపథం చేశారు. తాను చేసిన శపథం ప్రకారం కార్యకర్తలు పలు కార్యక్రమాల్లో రాజస్థానీ తలపాగాను బహుమతిగా అందించినా తాను ధరించలేదని స్పష్టం చేశారు. వచ్చే అసెంబ్లీ ఎన్నికల్లో రాజస్థాన్ రాష్ట్రంలో కాంగ్రెస్ అధికారంలోకి వచ్చేలా చూడాలని తాను దేవుడిని ప్రార్థించానని అప్పుడే తాను రాజస్థానీ తలపాగా ధరిస్తానని సచిన్ పైలెట్ వివరించారు.
jaipur : rajasthan rashtramlo congress party adhikaaramloki vache varakuu taanu rajasthani talapaagaa dharinchanani aa rashtra congress commity adhyakshudu sachin pilet sapatham chesaru. 2018 va samvatsaramlo assembley ennikalu jaraganunna nepathyamlo kisan nyaaya paadayaatra kaaryakramamlo sachin pilet matladaru. 2014 lok sabha ennikallo congress party okka sthaanam kuudaa vijayam saadhinchaka povadam patla aavedana chendina sachin pilet ee sapatham chesaru. taanu chesina sapatham prakaaram kaaryakartalu palu kaaryakramaallo rajasthani talapaagaanu bahumatigaa andinchinaa taanu dharinchaledani spashtam chesaru. vache assembley ennikallo rajasthan rashtramlo congress adhikaaramloki vachela chuudaalani taanu devudini praarthinchaanani appude taanu rajasthani talapaagaa dharistanani sachin pilet vivarinchaaru.